ดีแทค เตรียมขอผู้ถือหุ้นพ้นตลาดสิงคโปร์
ดีแทค เตรียมขอมติผู้ถือหุ้น ไฟเขียวลดฐานะหุ้น&nbsp; ยืนยันภายใน 3 ปี นี้ ยังไม่ออกจากตลาดหุ้นสิงคโปร์
9 ก.พ. 2554

ดีแทค เตรียมขอมติผู้ถือหุ้น ไฟเขียวลดฐานะหุ้น  ยืนยันภายใน 3 ปี นี้ ยังไม่ออกจากตลาดหุ้นสิงคโปร์ 
บริษัท โทเทิ่ล แอ็คเซ็ส คอมมูนิเคชั่น ( DTAC ) แจ้งตลาดหลักทรัพย์ว่า มติคณะกรรมการบริษัท อนุมัติการเปลี่ยนแปลงสถานะการจดทะเบียนหลักทรัพย์ของบริษัท บนกระดานหลัก ( Main Board ) ของตลาดหลักทรัพย์สิงคโปร์ จากตลาดหลัก ( Primary Listing ) เป็นตลาดรอง ( Secondary Listing ) ซึ่งต้องขออนุมัติจากที่ประชุมผู้ถือหุ้น แต่ผู้ถือหุ้นยังสามารถทำการซื้อขายบนกระดานหลักได้ตามปกติ ภายหลังจากที่เปลี่ยนสถานะเป็นตลาดรอง 
ดีแทค ยืนยันว่าไม่มีความตั้งใจที่จะเพิกถอนหลักทรัพย์จากตลาดหุ้นสิงคโปร์ภายใน 3 ปี